Դիանա Գրիգորյան

Դիանա Գոռի Գրիգորյան (), հայ հաղորդավար, սցենարիստ, պրոդյուսեր։

Կենսագրություն 
1998 թվականին ավարտել է Երևանի թիվ 82 միջնակարգ դպրոցը։ 1998-2003 թվականներին սովորել է Երևանի Հրաչյա Աճառյան համալսարանում` իրավագիտություն բաժնում։ 

1999 թվականից մինչև այսօր աշխատաում է «Արմենիա» հեռուստաընկերությունում, որտեղ իրականացրել է բազմաթիվ հեղինակային հաղորդումներ և վարել, նկարահանել ֆիլմեր, հանդիսացել ամենավարկանիշային սերիալների սցենարների հեղինակը, ինչպես նաև պրոդյուսերը։ 

1999-2003 թվականներին հեղինակել և վարել է «Բումերանգ» երաժշտական, ժամանցային հաղորդաշարը։ 2004-2008 թվականներին հեղինակել և վարել է  «Իմ մեծ, չաղ, հայկական հարսանիքը» հաղորդաշարը։ 2013 թվականին հեղինակել և վարել է «Փակագծերից դուրս» հեռուստաշոուն։ 2015 թվականին հեղինակել և վարել է «Հայի աչքեր» բարեգործական հեռուստաշոուն։ 2019 թվականից հեղինակել և վարել է «Իմացիր ավելին» հեռուստաշոուն։

Քննադատություններ 
Հեղինակային հեռուստասերիալների բովանդակության պատճառով Դիանա Գրիգորյանի անձը հաճախակի հայտնվում է հանրության քննադատությունների կենտրոնում։ Գրիգորյանի սցենարով ցուցադրված հեռուստասերիալները հաճախակի աչքի են ընկնում սպանության, ծեծի, հայհոյանքի, սեռական խտրականության և այլ բնույթի տեսարաններով և, ըստ քննադատների, որևէ ուսուցողական բնույթ չունեն։ Գրիգորյանին քննադատում են նաև այն հանգամանքի համար, որ վերջինս հաճախ իր հեղինակային սերիալներում նկարահանվելու է հրավիրում դերասանական կրթություն չունեցող անձանց։

Ֆիլմագրություն 
 «Ճակատագրի գերիները», 2007-2008

 «Շփացած խելագարները», 2009
 «Դիմակահանդես», 2009-2010
 «Դժվար ապրուստ», 2011-2013
 «Հարազատ թշնամի», 2013-2015
 «Առաջնորդները», 2015-2017
 «Նռան հատիկ», 2017-2019
 «Գտնված երազ», 2019
 «Անհասցե ծնվածները», 2019-2020
 «Սարի աղջիկ» 2020-2021
 «Երդում» 2021-2022
 «Կույր աշխարհ» 2022-2023

Ծանոթագրություններ

Արտաքին հղումներ 
 Դիանա Գրիգորյանի ինստագրամյան էջը

 
Հայ կինոսցենարիստներ
Հայ հաղորդավարներ
Հայ սցենարիստներ
Հայ պրոդյուսերներ